2 8. 86 De Europæiske Fællesskabers Tidende Nr. L 212/35 RÅDETS BESLUTNING af 21. juli 1986 om tilladelse for Det forenede Kongerige til at anvende forudfastsættelsesforan- staltninger vedrørende den ikke-fradragsberettigede merværdiafgift i forbindelse med brændstofudgifter til firmabiler (86/356/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles mervær- diafgiftssystem : ensartet beregningsgrundlag (!), senest ændret ved direktiv 84/386/EØF (?), særlig artikel 27, under henvisning til forslag fra Kommissionen, og ud fra følgende betragtninger : I henhold til artikel 27, stk. 1, i direktiv 77/388/EØF kan Rådet med enstemmighed på forslag fra Kommissionen give en medlemsstat tilladelse til at indføre særlige foran- staltninger, der fraviger bestemmelserne i nævnte direktiv, for at forenkle afgiftsopkrævningen eller for at undgå visse former for svig eller unddragelse ; Det forenede Kongerige har anmodet om tilladelse til at indføre en særlig foranstaltning med henblik på forudfast- sættelse af den del af merværdiafgiften, der står i forbin- delse med udgifter til brændstof anvendt ved privat kørsel i firmabiler ; denne foranstaltning indføres som en undta- gelse fra artikel 5, stk. 6, og artikel 17, stk. 6, i direktiv 77/388/EØF ; denne anmodning bør imødekommes under opfyldelse af visse betingelser — VEDTAGET FØLGENDE BESLUTNING : Artikel 1 Det forenede Kongerige kan forud fastsætte den del af merværdiafgiften, der står i forbindelse med udgifter til brændstof anvendt ved privat kørsel i firmabiler. Artikel 2 Den i artikel ] omhandlede del af merværdiafgiften kan i en overgangsperiode fastsættes til faste beløb afhængig af motorstørrelse eller biltype. De fastsatte beløb skal tilpasses en gang om året på grundlag af udviklingen i de gennemsnitlige priser for brændstof. Artikel 3 Når artikel 2 finder anvendelse, skal Det forenede Konge- rige hvert år meddele Kommissionen følgende elementer fordelt på de enkele bilkategorier : 1. brændstofudgift pr. km, 2. gennemsnitlig antal km, der pr. køretøj årligt tilbage- lægges i form af privatkørsel, 3. det skønnede antal biler, der berøres af denne beslut- ning. På grundlag af disse oplysninger og under hensyntagen til den planlagte harmonisering af udgifter, der ikke giver ret til fradrag i merværdiafgiften i henhold til artikel 17, stk. 6, i direktiv 77/388/EØF, skal den indførte ordning tages op til fornyet behandling. Artikel 4 Denne beslutning anvendes fra den 23. marts 1986. Artikel 5 Denne beslutning er rettet til Det forenede Kongerige. Udfærdiget i Bruxelles, den 21. juli 1986. På Rådets vegne G. HOWE Formand… FT nr. L 145 af 13. 6. 1977, s. 1. FT nr. L 208 af 3. 8. 1984, s. 58.